Naħseb li qed nippreparaw affarijiet interessanti għat-tnedija tal-EP tat-trio jazz CUSP li se tkun nhar il-Ħadd. 28 ta' Lulju, fis-7.30pm, l-MITP. Meta stednuni biex naqra l-poeżija, aċċettajt bil-kundizzjoni li naqra mal-mużika tagħhom. Jien se nippreżenta tliet poeżiji ġodda. Ħadt gost ħafna naħdem fuqhom u ħadt gost iktar nippruvahom għall-ewwel darba l-Erbgħa, 24 ta' Lulju, ma' Alan, Jes u Luke, tliet mużiċisti mill-aqwa li jiktbu u jdoqqu mużika divertenti u kommoventi fl-istess ħin. Rubberbodies ukoll qed jaħdmu mill-qrib mat-trio għax-xogħol li se jippreżentaw. Il-Ħadd, 28 ta' Lulju 2013, 7:30pm Il-Bitħa tal-MITP, Triq San Kristofru, il-Belt Valletta. Dħul b'xejn.